Naziv obveznika: **JAVNA VATROGASNA POSTROJBA**

**GRADA VARAŽDINA**

Sjedište obveznika: VARAŽDIN

Adresa: Trenkova 44, 42000 Varaždin

Razina: 31

Razdjel: 0

Šifra djelatnosti: 8425

Šifra grada/općine: 472

Broj RKP-a: 31405

Matični broj: 01484931

OIB: 31995833807

**BILJEŠKE UZ FINANCIJSKI IZVJEŠTAJ ZA**  **2022. GODINU**

Javna vatrogasna postrojba Grada Varaždina osnovana je 01.01.2000. godine od postojeće Vatrogasne postrojbe Ministarstva unutarnjih poslova – Policijske uprave varaždinske. Djelatnost postrojbe je sudjelovanje u provedbi preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u nesrećama, ekološkim i drugim nesrećama, pružanje usluga vatrogasnih osiguranja i tehničke zaštite, osposobljavanje i usavršavanje vatrogasnih kadrova, održavanje vatrogasne opreme, punjenje vatrogasnih aparata i osposobljavanje građanstva za provođenje mjera zaštite od požara.

Postrojba je proračunski korisnik JLP ( R ) S koji obavlja poslove u sklopu funkcija koje se decentraliziraju. Sredstva za decentralizirane funkcije postrojbe Osnivač Grad Varaždin ostvaruje iz dodatnog udjela u porezu na dohodak po stopi od 1,00%, a ukoliko to nije dovoljno razliku sredstava do minimalnih financijskih standarda ostvaruje s pozicije pomoći izravnanja za decentralizirane funkcije iz Državnog proračuna RH. Minimalni financijski standardi koriste se za rashode za zaposlene, materijalne i financijske rashode s time da udio iznosa rashoda za zaposlene u odnosu na ukupni minimalni standard može biti najviše 90/100, a udio za materijalne i financijske rashode mora biti najmanje 10/100. Za 2022. godinu Minimalni financijski standardi za JVP Grada Varaždina iznosili su 6.550.580,00 kn ( „Narodne novine“ br. 147/2001 .).

Ovlaštene osobe za zastupanje su Zapovjednik postrojbe Ivica Labaš, univ.spec.aedif. i Zamjenik zapovjednika Božidar Horvat, univ.spec.aedif. Postrojbom upravlja Vatrogasno vijeće sastavljeno od pet članova koje imenuje Grad kao osnivač, Hrvatska vatrogasna zajednica, Županijska vatrogasna zajednica, Gradska vatrogasna zajednica i zaposlenici postrojbe kao svojeg predstavnika.

**BILANCA**

02 – proizvedena dugotrajna imovina – indeks u odnosu na početak godine je 87,5. Nabava nove imovine manja je od ispravka vrijednosti za 2022. godinu.

042 i 049 - u sklopu sitnog inventara na odvojenom računu evidentira se službena, radna i zaštitna odjeća i obuća vatrogasaca po preporuci Državne revizije da se službena odjeća vodi na imovini i iskazuje na godišnjem popisu. Od ukupnog iznosa 592.749,16 kn odnosi se na sitan inventar a 736.150,21 kn na službenu odjeću i obuću.

061 - Zalihe za obavljanje djelatnosti odnose se na zalihe rezervnih dijelova za servis vatrogasnih aparata u iznosu od 20.342,73 kn i zalihe pjenila za gašenje u iznosu od 81.300,00 kn.

1 - Financijska imovina veća je za 55,3% u odnosu na početak godine. Povećanje je na novcu na računu kod tuzemne poslovne banke , smanjeno je potraživanje za porez na dodanu vrijednost .

129 – Ostala potraživanja, indeks je 9.113,8, radi se o uplati predujma za namještaj.

16 - Potraživanja za prihode poslovanja odnose se isključivo na potraživanje od pruženih usluga servisa aparata i usluge vatrodojave, vrijednost im je prema čl. 37. Pravilnika o računovodstvu ispravljena za iznos od 40.476,00 u 2018. godini , 107,50 u 2019. godini, 107,63 u 2020. godini, 159,12 kn u 2021. godini i 77,37 u 2022. godini.

2 – Obveze na dan 31.12.2022. godine manje su za 10,47 % u odnosu na početak godine. Radi se o obavezama za materijalne rashode, obavezi za porez na dodanu vrijednost po obračunu za prosinac u iznosu od 5.230,79 kn i obavezi prema Gradu Varaždinu za PDV po računima za studeni i prosinac 2022. godine u iznosu od 36.232,56 kn koja se podmiruje nakon povrata od Porezne uprave.

Najveća stavka je obaveza po dugoročnom kreditu za nabavku vatrogasne auto ljestve prema niže navedenom prikazu:

Tablica: primljeni kredit i otplata

|  |  |  |  |  |  |  |
| --- | --- | --- | --- | --- | --- | --- |
| *Red.*  *Br.* |  | *Ugovorena valuta i iznos* | *Datum početka kredita* | *Datum dospijeća kredita* | *Otplaćeno glavnice u 2022. godini* | *Stanje 31.12.2022. godine* |
| *1.* | *Tuzemni dugoročni zajam* | *5.215.000,00*  *Kn* | *29.01.2021.* | *31.12.2030.* | *478.041,63 kn* | *4.215.458,41 kn* |

Tablica: dospjele kamate na kredit

|  |  |  |  |  |  |
| --- | --- | --- | --- | --- | --- |
| *Red. br.* | *Kamate* | *Stanje 01.01. 2022. godine* | *Kamate dospjele u tekućoj godini* | *Kamate plaćene u tekućoj godini* | *Stanje 31.12.2022.* |
| *1.* | *Kamate na dugoročni*  *tuzemni zajam* | *-* | *76.459,88 kn* | *76.459,88 kn* | *-* |

922 Višak / manjak prihoda – iskazan je višak prihoda u iznosu od 499.732,60 kn, višak prihoda poslovanja iznosi 1.100.661,23, manjak prihoda od nefinancijske imovine 122.887,00 kn, manjak primitaka od financijske imovine 478.041,63 kn. Podaci su iskazani nakon korekcije rezultata propisane čl. 82. Pravilnika o proračunskom računovodstvu, korekcija je izvršena za prijenos sredstava za financiranje nabave nefinancijske imovine . Za iznos od 97.806,22 kn zadužuje se račun viška prihoda poslovanja a odobrava račun manjka prihoda od nefinancijske imovine. Iz tog razloga postoji odstupanje od iskazanih pozicija u PR-RASU i Bilanci.

|  |  |  |  |  |
| --- | --- | --- | --- | --- |
|  | *Pozicije na dan 31.12.2022. godine* | *PR-RAS* | *Prihod iz nadležnog proračuna za financiranje rashoda za nabavu nefinancijske imovine* | *BILANCA* |
| *92211* | *Višak prihoda poslovanja* | *1.198.467,45* | *97.806,22* | *1.100.661,23* |
| *92222* | *Manjak prihoda od nefinancijske imovine* | *220.693,22* | *97.806,22* | *122.887,00* |
| *92223* | *Manjak primitaka od financijske imovine* | *478.041,63* |  | *478.041,63* |

U proračunskom dijelu iskazan je manjak prihoda poslovanja od 69.872,76 kn i odgovara neplaćenim

računima za prosinac 2022. godine – metodološki manjak.

U vlastitim prihodima iskazan je višak prihoda poslovanja od 1.170.533,99 kn, manjak od nefinancijske imovine 122.887,00 kn, manjak primitka od financijske imovine 478.041,63 kn pa višak prihoda na dan 31.12.2022, godine iznosi 569.605,36 kn.

991 i 996 – U izvanbilančnim zapisima vodi se sljedeća imovina:

* građevinski objekt koji koristi JVP Grada Varaždina a u vlasništvu je DVD-a I Hrvatski dobrovoljni vatrogasni zbor u Varaždinu,
* roba u vlasništvu Ministarstva gospodarstva, poduzetništva i obrta – ravnateljstvo za robne zalihe, radi se robi po ugovoru koji je klasificiran „Vrlo tajno“.,
* dva vatrogasna vozila u vlasništvu MUP-a na korištenju u JVP Grada Varaždina,
* tri vozila nabavljena putem operativnog najma,
* dva vatrogasna vozila iz Programa „Modernizacija vozila vatrogasnih vozila RH“ ( auto cisterna i navalno vozilo ),
* šumsko vatrogasno vozilo vlasništvo Gradske vatrogasne zajednice Varaždin dano na korištenje JVP Grada Varaždina.

Izvanbilančnim zapisima obuhvaćena su dobivena i dana jamstva prema sljedećim prikazima:

Primljena jamstva:

|  |  |  |  |  |  |  |  |
| --- | --- | --- | --- | --- | --- | --- | --- |
| *Red. broj.* | *Datum primanja*  *jamstva* | *Instrument*  *Osiguranja* | *Iznos* | *Davatelj*  *jamstva* | *Namjena* | *Dokument* | *Predmet*  *Ugovora* |
| *1.* | *17.03.2020.* | *Zadužnica* | *36.476,13*  *Kn* | *Porsche*  *Leasing d.o.o. Zagreb* | *Uredno izvršenje ugovora o nabavi* | *Ugovor broj 22-5/2020.* | *Nabava vozila na operativni leasing* |

Dana jamstva:

|  |  |  |  |  |  |  |  |
| --- | --- | --- | --- | --- | --- | --- | --- |
| *Red. br.* | *Datum izdavanja jamstva* | *Instrument osiguranja* | *Iznos* | *Primatelj jamstva* | *Namjena* | *Dokument* | *Predmet ugovora* |
| *1.* | *11.01.2021.* | *Zadužnica*  *Mjenično očitovanje* | *5.654.751,27*  *kn* | *Privredna banka* | *Jamstvo za kredit* | *Ugovor broj*  *5010778388* | *Financiranje kapitalnog projekta – kupnja vozila* |

Dano jamstvo je u izvanbilančnim zapisima ispravljeno za otplaćenu kamatu i glavnicu.

Sudskih sporova nema.

**OBRAZAC PR-RAS**

6 – Prihodi poslovanja povećani su za 13% u odnosu na prošlu godinu.

Promjene u odnosu na isto razdoblje prošle godine evidentirane su kod:

6413 – Prihodi od kamata na depozite po viđenju ostvareni su 25,4 % više zbog većeg iznosa sredstava na računu kod tuzemne poslovne banke,

6526 – Ostali nespomenuti prihodi, prošle godine nije bilo podatka a ove godine se odnosi na refundaciju štete na vozilu od strane osiguravatelja,

6615 - Prihodi od pruženih usluga povećani su za 62,1 % uglavnom zbog sklopljenih novih ugovora za usluge vatrodojave,

6711 – Prihodi iz nadležnog proračuna za financiranje rashoda poslovanja povećani su za 11,2 % a odnose se na financiranje rashoda za zaposlene, materijalne i financijske rashode,

6712 – Prihodi iz nadležnog proračuna za financiranje izdataka za financijsku imovinu, indeks je 221,3 a radi se o prihodima za nabavu nove komunikacijske opreme, opreme za održavanje i zaštitu, uređaje, strojeve i opremu za ostale namjene.

3 – Rashodi poslovanja povećani su za 11,8% u odnosu na prošlu godinu.

31 – Rashodi za zaposlene ostvareni su 11,6% više a promjene su evidentirane kod:

3111 – Plaće za redovan rad povećane su za 10,5 % zbog nove organizacijske strukture i novog Pravilnika o unutarnjem ustroju i plaći,

3113 – Plaće za prekovremeni rad ostvarene su za 56,6% više i isplaćivane su prema stvarnim potrebama angažiranja vatrogasaca na intervencijama,

312 – Ostali rashodi za zaposlene povećani su za 17,6% a odnose se na isplate otpremnina za odlazak u mirovinu, regres, jubilarne nagrade, prigodne nagrade za Božićne blagdane, dar djeci, dar u naravi, pomoći za slučaj smrti, bolesti, plaćanje dodatnog zdravstvenog osiguranja zaposlenika.

313 – Doprinosi na plaće ostvareni su 10,1 % više u odnosu na prethodnu godinu i uplaćivani su sukladno zakonskim propisima, osim doprinosa za zdravstveno osiguranje profesionalnim vatrogascima uplaćuje se doprinos za staž osiguranja s uvećanim trajanjem u visini od 7,84%.

32 – Materijalni rashodi povećani su 21,8% u odnosu na prošlu godinu.

321 – Naknade troškova zaposlenima porasle su za 21,1 % a značajnija odstupanja evidentirana su kod:

3211 – Službena putovanja ostvarena su 40,3% više zbog sudjelovanja natjecateljske ekipe međunarodnom vatrogasnom natjecanju u organizaciji CTIF koje se održavalo u Sloveniji od 17.07. do 24.07.2022. godine.

3212 – Prijevoz na posao i posla bilježi rast za 10,8% zbog povećanja cijena mjesečnih karata,

3213 – Stručno usavršavanje zaposlenika veće je 42,3% zbog osposobljavanja vatrogasaca za spašavanje iz ruševina,

322 – Rashodi za materijal i energiju veći su za 24,7% u odnosu na prošlu godinu, najznačajnija odstupanja su kod:

3223 – Povećanje na energiji za 41,5 % rezultat je većih cijena goriva i ostalih energenata,

3224 – Materijal i dijelovi za tekuće i investicijsko održavanje veći su 71,1% a odnose se na materijal i rezervne dijelove za opremu i vozila.

3225 – Troškovi sitnog inventara veći su 39,1% zbog uređenja kuhinje za vatrogasce i nabave tapisona za uredske prostorije,

323 – Rashodi za usluge ostvareni su 26,2 % više nego prethodne godine, najznačajnije promjene u ovoj skupini rashoda su na:

3232 – Usluge tekućeg i investicijskog održavanja povećane su za 65,4% zbog skupog servisa na navalnom vatrogasnom vozilu u iznosu od 51.400,00 kn i popravka vatrogasne auto ljestve u iznosu od 75.819,40 kn.

3236 – Zdravstvene usluge ukupno su smanjene za 33,10% , smanjenje je na laboratorijskim uslugama ( testiranje zaposlenika na Covid -19 ) koje su prošle godine iznosile 26.540,00 kn a ove 4.100,00 kn, povećani su liječnički pregledi sa 445,00 kn na 13.942,80 kn zbog pregleda kandidata za zapošljavanje u Domu zdravlja MUP-a Zagreb.

3238 – Računalne usluge bilježe indeks 347,3 u odnosu na prethodnu godinu, plaćena je usluga programske podrške za slanje e-računa. Na ovoj poziciji zabilježeni su mali iznosi pa i neznatno povećanje nosi veliki indeks.

34 – Financijski rashodi manji su za 25,7 % u odnosu na prethodnu godinu jer je u 2021. plaćena usluga banci za realizaciju kredita.

37- Naknade građanima i kućanstvima manje su za 17,2% a radi se o naknadi troškova školarine dvojici zaposlenika ( Veleučilište u Karlovcu i Sveučilište Sjever ).

7 – Prihodi od prodaje nefinancijske imovine ove godine nisu ostvareni, a prošle godine se radilo o prihodu od prodaje vozila.

42 – Rashodi za nabavu proizvedene dugotrajne imovine povećani su za 21,4 % a u grupi ovih rashoda postoje odstupanja na:

4221 - Uredska oprema i namještaj – ove godine nema ostvarenja,

4222 - Komunikacijska oprema ostvarena je za 17,7% više, odnosi se na nabavu oprema za VOC,

4223 - Oprema za održavanje i zaštitu manja je za 22,4%, odnosi se na nabavu intervencijskih vatrogasnih odijela,

4227 - Uređaji, strojevi i oprema za ostale namjene bilježe indeks 411,0, nabavljena je oprema za spašavanje iz voda, oprema za spašavanje iz ruševina, alat za razvaljivanje.

8 – Primici od zaduživanja u izvještajnom razdoblju ove godine nemaju ostvarenje, a prošle se radilo o kreditu za nabavku vatrogasne auto ljestve.

**OBRAZAC OBVEZE**

Obaveze na kraju izvještajnog razdoblja iznose 4.347.448,10 kn. Obaveze za materijalne rashode iznose 90.467,79 kn i odnose se na račune iz prosinca 2022. godine koji su podmireni u siječnju 2023. godine, ostale tekuće obaveze iznose 41.521,90 kn. Obaveze za zajmove iznose 4.215.458,41 kn a odnose se na otplatu dugoročnog kredita kod Privredne banke Zagreb. Nema dospjelih obaveza.

**OBRAZAC RAS – FUNKCIJSKI**

Javna vatrogasna postrojba Grada Varaždina prema funkcijskoj klasifikaciji obavlja usluge protupožarne zaštite u sklopu javnog reda i sigurnosti. Na AOP 026 iskazan je podatak od 13.751.518,63 kn što odgovara šifri Y034 iz obrasca PR-RAS.

**OBRAZAC VRIO**

91512 – povećanje obujma imovine u iznosu od 172.091,25 kn odnosi se na sljedeće:

- donacija sitnog inventara primljena od Hrvatske vatrogasne zajednice Zagreb u vrijednosti od 6.122,50 kn,

- donacija opreme za interventnu vatrogasnu postrojbu primljena od Hrvatske vatrogasne zajednice Zagreb u vrijednosti od 44.171,25 kn,

- donacija službene odjeće i obuće za natjecateljsku ekipu Javne vatrogasne postrojbe Grada Varaždina koja se plasirala na Međunarodno vatrogasno natjecanje , donacija je primljena od Hrvatske vatrogasne zajednice Zagreb u vrijednosti 52.135,00 kn.

- donacija opreme za opremanje Vatrogasno operativnog centra primljena od Vatrogasne zajednice županije Varaždinske u vrijednosti od 59.160,00 kn,

- donacija komunikacijske opreme ( kolska radio postaja ) primljena od Vatrogasne zajednice županije Varaždinske u vrijednosti od 10.502,50 kn.

Osoba za kontakt: Zapovjednik Javne vatrogasne postrojbe

Grada Varaždina:

Ljiljana Badžek, oec. Ivica Labaš, univ.spec.aedif.

U Varaždinu, 30.01.2023. godine